internet vaartha 587 Views
వ్యూహాలు రూపొందించడాన్ని నేర్చుకుంటున్నా : కోహ్లీ
న్యూఢిల్లీ : టీమిండియా ఇప్పటికే న్యూజిలాండ్‌తో రెండు టెస్టు మ్యాచ్‌లు గెలిచి మంచి ఊపులో ఉంది.కాగా నేడు ఇండోర్‌లో మూడవ టెస్టు ప్రారంభంకానుంది. టెస్టు కెప్టెన్‌ కోహ్లీ నాయకత్వంలో టెస్టు మ్యాచ్‌ల్లో మెరుగైన విజయాలు నమోదవుతున్నాయి.ఈ క్రమంలో మూడవ టెస్టు కూడా గెలిచి క్లీన్‌ స్వీప్‌ చేయాలని టీమిండియా భావిస్తుంది. టీమిండియా జట్టులో నేడు సీనియర్‌ ఓపెనర్‌ గంభీర్‌ ఆడనుండగా అనారోగ్యం నుంచి కోలు కున్న న్యూజిలాండ్‌ కెప్టెన్‌ కేన్‌ విలియమ్సన్‌ కూడా బరిలోకి దిగుతున్నాడు. కాగా స్వదేశంలో టెస్టులో మ్యాచ్‌లో విజయం సాధించి ప్రపంచ నంబర్‌ 1 జట్టుగా ఎదిగిన టీమిండియాను ఎలాగైనా ఢీకొనాలని న్యూజిలాండ్‌ అన్ని వ్యూహాలను సిద్దం చేసుకున్నట్లు కనిపిస్తుంది. కాగా టెస్టుల్లో ప్రణాళికలకు అనుకూలంగా మైదానంలో ప్రత్యర్థిపై వ్యూహాలు రూపొందిం చడాన్ని ఇప్పుడిపుడే నేర్చుకుంటున్నానని టీమిండియా టెస్టు క్రికెటర్‌ కోహ్లీ వెల్లడించాడు. కాగా న్యూజిలాండ్‌తో సిరీస్‌లో భాగంగా చివరి దైన మూడవ టెస్టు మ్యాచ్‌లో ఇండోర్‌ వేదికగా శనివారం ఆరంభం కానున్న నేపథ్యంలో కోహ్లీ తాజాగా మీడియాతో మాట్లాడాడు.ఒక సెషన్‌లో వ్యూహాలు విఫలమైనపుడు టెస్టు కెప్టెన్‌గా మళ్లీ ప్రత్యర్థులపై పట్టు సాధించడమెలాగో ప్రస్తుతం నేర్చుకుంటున్నాను.కొన్ని సందర్బాలలో వికెట్‌ తీయడం కష్టమైనపుడు పరుగులు నియంత్రిం చడం ద్వారా ప్రత్యర్థిపై ఒత్తిడి పెంచవచ్చని ఇప్పటికే తెలుసుకున్నాను అని వివరించాడు. కాగా రెండేళ్ల తరువాత టెస్టు జట్టులోకి వచ్చిన సీనియర్‌ ఓపెనర్‌ గంభీర్‌కు మూడవ టెస్టు జట్టులో మరోఓపెనర్‌గంభీర్‌మాత్రమే ప్రత్యమ్నా యంగా కనిపిస్తున్నాడనిసమాధాన మిచ్చాడు.
మూడవ టెస్టులో బరిలోకి విలియమ్సన్‌
అనారోగ్యంతో రెండవ టెస్టు మ్యాచ్‌కి దూరమైన న్యూజిలాండ్‌ కెప్టెన్‌ కేన్‌ విలియమ్సన్‌ శనివారం నుంచి భారత్‌తో ఆరంభం కానున్న మూడవ టెస్టులో బరిలోకి దిగే అవకాశం కన్పిస్తుంది. కాన్పూర్‌ వేదికగా జరిగిన మొదటి టెస్టులో భారత స్పిన్నర్లని సమర్థవంతంగా ఎదుర్కొన్న విలియమ్సన్‌ తొలి ఇన్నింగ్స్‌లో 75 పరుగులు, రెండవ ఇన్నింగ్స్‌లో 25 పరుగులు చేశాడు. అయితే మ్యాచ్‌ అనంతరం విలియమ్సన్‌ అనారోగ్యానికి గురికావడంతో కోల్‌కతా టెస్టులో అతను మైదానంలోకి దిగలేదు.పర్యటనలో మేము మెరుగైన ప్రదర్శన చేయాలని ఆశిస్తున్నాం,కానీ భారత్‌ పిచ్‌లపై ఈ నిర్ణయం కఠినతరమైనదే. కానీ ప్రయత్నిస్తాం, ప్రస్తుతం నా ఆరోగ్యం కూడా మెరుగుపడింది. నేడు మైదానంలోకి దిగుతాననే నమ్మకం ఉంది అని విలియమ్సన్‌ ధీమా వ్యక్తం చేశాడు.కోల్‌కతా టెస్టులో రాస్‌ టేలర్‌ కివీస్‌ జట్టు కెప్టెన్‌గా వ్యవహరించాడు.